text: Øll spølini hava eitt til felags. Tey hava ígøgnum heimssøguna verið nýtt til, at eftirlíkna eina orrustu. Spælarin er herførarin, hvørs endamál er at fanga kongin hjá mótstøðumanninum, soleiðis at kongurin ongan veg sleppur. Skák og mát!
text: #000021
text: Lagið er gott millum frammøttu luttakararnar og eg kenni á mær, at eg tríni inn í ein heim av nærmast óteljandi møguleikum og ástøðum. Eitt talvborð telur 64 puntar. Longu áðrenn fyrsta leik eru møguleikarnir sera nógvir í talið og teir gerast bara fleiri, sum talvi gongur. Hetta er helst tað, sum bæði dregur fólk til spælið, eins og tað kann fáa fólk at missa mótið.
text: #000023
text: Beint sum eg kom inn í hølið, varð eg biðin at skriva meg upp til venjingarkappingina sum var hetta kvøldið. Eg royndi sum frægast at bera meg undan, men einki batti og áðrenn eg visti av, sat eg við eitt talvborð. Skjótt varð mær greitt, at eg ikki eri nakar stórur herførari.
text: #000024
text: Limir í Róki sita við einum spennandi talvi.
text: #000026
text: – Tað er torført at siga akkurát hvussu man skal gera. Tað er eingin greið uppskrift, men man er noyddur at telva nógv og yvir nógv ár, fyri at tátta í eina styrkismeting áljóðandi 2300-2400. Síðani skal ein venja sera nógv fyri at halda tað við líka og eisini luttaka í altjóða kappingum.
text: #000034
text: – Tað kann tykjast møtimikið at byrja við, men tað er bara at byrja. Har eru alskyns møguleikar at læra seg at telva á alnótini. Eingin sigur, at man skal seta seg við einari bók um talv ástøði beinanvegin. Tað stuttliga er at telva. Restin skal nokk koma seinni.
text: #000038
text: Kunnu talvførleikar betra um førleikar í gerandislívinum?
text: #000039